שמריהו הוז

שמריהו הוז (נולד ב-13 בפברואר 1945) הוא פרופסור אמריטוס במחלקה לכימיה באוניברסיטת בר-אילן, חוקר בתחום הכימיה האורגנית-פיזיקאלית והננו-טכנולוגיה החישובית. כיהן כסגן הנשיא למחקר של אוניברסיטת בר-אילן וכראש פרויקט השו"ת.

==ביוגרפיה==
שמריהו הוז נולד בירושלים ב-ל בשבט ה'תש"ה 13 בפברואר 1945 לפנינה ויעקב, אח לאורה, מורה לתנ"ך ויקירת העיר רמת השרון ונכד לשניאור זלמן הוז, ראש עיריית עפולה הראשון. פרופסור הוז למד בתיכון הדתי מעלה שבירושלים ולאחר מכן המשיך לימודי תואר ראשון ושני בכימיה ופיזיקה באוניברסיטה העברית בירושלים. את הדוקטורט שלו בכימיה הוא עשה באוניברסיטת בר-אילן תחת פרופסור צבי רפופורט ולאחריו המשיך ללימודי פוסט-דוקטורט באוניברסיטת קליפורניה בסנטה קרוז תחת הנחייתו של פרופ' ג'וזף פ. בנט. בשנת 1975 הצטרף הוז למחלקה לכימיה באוניברסיטת בר-אילן. תחומי המחקר העיקריים שלו הם: כימיה אורגנית-פיזיקלית, כימיה של Sml<sub>2</sub>, ננוטכנולוגיה חישובית והשפעות שדות חשמליים על מבנה ותגובתיות.

פרופסור הוז נשוי לטובה, ד"ר לכימיה באוניברסיטת בר-אילן והוא אב לשלושה.

== פעילויות אדמיניסטרטיביות==
פרופסור הוז מילא מספר תפקידים מנהליים בכירים באוניברסיטת בר-אילן. הוא שימש כראש המחלקה לכימיה ובהמשך כסגן הנשיא למחקר באוניברסיטה. בתפקידו כסגן הנשיא למחקר הקים הוז את המרכז לחקר המוח והקים את היסודות לבית הספר להנדסה. פרופ' הוז היה אחראי במשך שנים רבות על ההיבטים הפרלמנטריים של חבר הנאמנים של האוניברסיטה, ועמד בראש ועדת החוקים של הסנאט של האוניברסיטה. פרופסור הוז כיהן כראש פרויקט השו"ת (בשמו הרשמי: מאגר היהדות הממוחשב), פרויקט מאגר המידע ממוחשב של כתבים יהודיים תורניים עם דגש על ספרות הלכתית וספרי שאלות ותשובות (שו"ת) בין השנים 2004 ל-2017. כיום מכהן פרופסור הוז כיועץ בכיר לראש האוניברסיטה.

בנוסף, פרופסור הוז מכהן כחבר בוועדת ההיגוי והבחירה של קרן המלגות על שם מרסל אדמס שמעניקה כל שנה 8 מלגות לדוקטורנטים מצטיינים מטעם האקדמיה הלאומית הישראלית למדעים וכחבר בדירקטוריון אורט ישראל. בעבר כיהן פרופסור הוז בוועדת השופטים של פרס ישראל בכימיה שהעניקה את הפרס לפרופסור צבי רפופורט.

== פעילויות מדעיות==
עיקרי הישגיו המדעיים הם: גילוי ההשפעה הקטליטית של יון פלואוריד;
<ref>Synthesis 1975, 162,
doi:10.1055/s-1975-23689</ref>
גילוי הביציקלו-בוטן הצוויטרוניקי;
<ref>J. Am. Chem. Soc. 1983, 105 (26), 7685–7690,
doi:10.1021/ja00364a038</ref>
ניסוח התיאוריה המובילה על מקור אפקט-α;
<ref>J. Org. Chem. 1982, 47 (18) 3545–3547, doi:10.1021/jo00139a033</ref>
הקשר בין נוקליאופיליות והטבלה המחזורית;
<ref>J. Am. Chem. Soc. 1999, 121 (33) 7724–7725, doi:10.1021/ja984315e</ref>
גילוי מולקולה קשה פי ארבעה מיהלום בממד אחד;
<ref>Angew. Chem. 2005, 44 7432-7435, doi:10.1002/anie.200502448</ref>
גילוי ראשון של מולקולה בעלת יחס פואסון שלילי;
<ref>Angew. Chem. 2006, 45 5981-5983, doi:10.1002/anie.200601764</ref>
ניסוח הנחיות ושיטות לשימוש של Sml<sub>2</sub> בתגובות אורגניות.
<ref>Org. Lett. 2014, 16 (15) 3876–3879, doi:10.1021/ol501490f;
J. Am. Chem. Soc. 2011, 133 (37), 14795–14803, doi:10.1021/ja205885q;
J. Am. Chem. Soc. 2009, 131 (23), 8280–8284, doi:10.1021/ja9013997.
</ref>

== קישורים חיצוניים==
* 

* [https://ch.biu.ac.il/he/node/551 פרופסור שמריהו הוז באתר המחלקה לכימיה של אוניברסיטת בר-אילן]
* [https://research.biu.ac.il/labs/prof-hozs-lab/ מעבדת הוז באתר רשות המחקר של אוניברסיטת בר-אילן]
* 
* 

== הערות שוליים ==

קטגוריה:בוגרי האוניברסיטה העברית בירושלים
קטגוריה:כימאים ישראלים
קטגוריה:כימאים יהודים
קטגוריה:סגל אוניברסיטת בר-אילן: כימיה
קטגוריה:בוגרי בית הספר מעלה
קטגוריה:קריית אונו: אישים
קטגוריה:חוקרי ננוטכנולוגיה ישראלים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1945